Εθνική Κύπρου (ποδόσφαιρο ανδρών)

Η εθνική ομάδα ποδοσφαίρου της Κύπρου είναι το αντιπροσωπευτικό συγκρότημα της Κύπρου σε διεθνείς ποδοσφαιρικές διοργανώσεις, καθώς και μεμονωμένους αγώνες. Τελεί υπό τον έλεγχο της Κυπριακής Ομοσπονδίας Ποδοσφαίρου (Κ.Ο.Π.). Η ομάδα συστάθηκε επίσημα το 1960.

 Το 1948 έγινε μέλος της FIFA και το 1962 μέλος της UEFA. Ο πρώτος αγώνας της εθνικής ομάδας της Κύπρου διεξήχθη στις 23 Ιουλίου του 1949 στο Τελ Αβίβ απέναντι στον σύλλογο Μακάμπι Τελ Αβίβ και το αποτέλεσμα ήταν ισόπαλο με σκορ 3-3, ενώ στις 30 Ιουλίου του 1949 ηττήθηκε από την Εθνική ομάδα του Ισραήλ με 3–1 στο πρώτο διεθνές παιχνίδι της. Το Νοέμβριο του 1960 αγωνίστηκε για πρώτη φορά ως ανεξάρτητο κράτος, στον πρώτο ουσιαστικά επίσημο αγώνα της ομάδας, στην εντός έδρας αναμέτρηση απέναντι στο Ισραήλ για τα προκριματικά του Μουντιάλ του 1962, ως μικτή Κύπρου, παραχωρώντας ισοπαλία 1–1.Η πρώτη διεθνής νίκη για την εθνική Κύπρου ήρθε στις 27 Νοεμβρίου του 1963 στη Λευκωσία απέναντι στο αντίστοιχο αντιπροσωπευτικό συγκρότημα της Ελλάδος σε φιλικό αγώνα με 3–1. Στις 17 Νοεμβρίου 1968 σημείωσε την πρώτη νίκη σε επίσημο αγώνα με 2–1 απέναντι στην Ελβετία για τα προκριματικά του Ευρωπαϊκού πρωταθλήματος στη Λευκωσία. Το 1974 η Εθνική Κύπρου σημείωσε μια από τις σημαντικότερες νίκες της απέναντι στη Βόρεια Ιρλανδία με 3–1 στη Λευκωσία. Στις 12 Φεβρουαρίου 1983 για τα προκριματικά του Ευρωπαϊκού πρωταθλήματος 1984 απέσπασε ισοπαλία από την (παγκόσμια πρωταθλήτρια του Μουντιάλ 1982) Ιταλία με 1-1 στη Λεμεσό. Το Μάρτιο του 1983 απέσπασε και πάλι ισοπαλία 1–1 από την Τσεχοσλοβακία. Το 1989 για τα προκριματικά του Μουντιάλ του 1990, η Κύπρος ήρθε ισόπαλη με τη Γαλλία με 1–1. Το 1992 η εθνική ομάδα της Κύπρου σημείωσε την πρώτη εκτός έδρας νίκη της απέναντι στα Νησιά Φερόε με 2–0.Για τα προκριματικά του Ευρωπαϊκού πρωταθλήματος του 1996 σημείωσε ισοπαλία με την κάτοχο του τροπαίου Δανία με 1–1 και με την Ισπανία εκανε την πιο μεγάλη νίκη της με 2-1 στη Βαρκελώνη. Μια από τις μεγαλύτερες επιτυχίες στην ιστορία της Εθνική Κύπρου αποτελεί η νίκη επί της Ισπανίας το Σεπτέμβριο του 1998. Ο αγώνας ήταν για τα προκριματικά του Euro 2000 και η νίκη της Κύπρου με 3-2 στην πρεμιέρα της διοργάνωσης, έκανε πάταγο σε όλη την ποδοσφαιρική Ευρώπη. Τα τέρματα της Εθνικής πέτυχαν οι Γιώτης Εγκωμίτης (44’), Σίνισα Γκόγκιτς (49’) και Μιλένκο Σπόλιαριτς (77’). Ο Ραούλ στο 73ο λεπτό και ο Μοριέντες στο 90ο λεπτό σκόραραν για τους Ισπανούς. Euro 2000 Η εθνική Κύπρου έφτασε μια ανάσα από την πρόκρισή της σε μεγάλη διοργάνωση τερματίζοντας 1 βαθμό πίσω από το Ισραήλ και την Αυστρία που βρέθηκαν στη δεύτερη θέση για το Ευρωπαϊκό πρωτάθλημα του 2000. Κατάφερε να κερδίσει παλι την Ισπανία με 3–2, το Ισραήλ με 3–2 το Βατικανο με 2-1 και 3-0 Σαν Μαρίνο με 4–0 και 1–0 (εκτός έδρας). Euro 2012Για τα προκριματικά του Ευρωπαϊκού πρωταθλήματος 2008, στις 7 Οκτωβρίου 2006 νίκησε με 5–2 τη Δημοκρατία της Ιρλανδίας. Στις 15 Νοεμβρίου 2006 απέσπασε 1–1 από την εθνική Γερμανίας και στις 13 Οκτωβρίου 2007 νίκησε την Ουαλία με 3–1 συνεχίζοντας τη σταθερά καλή πορεία της. Το ιστορικό 4–4 με την Πορτογαλία του Κριστιάνο Ρονάλντο για τα προκριματικά του EURO 2012 είναι επίσης ένα αξιοσημείωτο αποτέλεσμα για την Εθνική Κύπρου.Euro 2016 Για τα προκριματικά του EURO 2016 η Κύπρος έφτασε μια ανάσα από του αγώνες μπαράζ. Κέρδισε με 1–2 τη Βοσνία μετά από ανατροπή εκτός έδρας, 5–0 την Ανδόρα στο ΓΣΠ και 1–3 εκτός και 1–2 το Ισραήλ.Για τα προκριματικα του παγκοσμιου κυπελλου 2002 πετύχε μια από τις πιο ιστορικά μικρά της εθνικής ενάντια στην Ουρουγαη με 2-1. Ωστόσο στην τελευταία αγωνιστική στην οποία εάν κέρδιζε την περίμεναν οι αγώνες μπαράζ έχασε με 3–2 στο ΓΣΠ από τη Βοσνία. World Cup 2018 Στα προκριματικά του Παγκοσμίου Κυπέλλου 2018, ενώ η Κύπρος ξεκίνησε με δύο νίκες και μία ισοπαλία (6 Σεπτεμβρίου 2016 απέναντι στη Λετονία στο ΓΣΠ με 2-1, 7 Οκτωβρίου 2016 απέναντι στο Λίχτεσταϊν στην Αρένα με 1-0 και η ισοπαλία στις 10 Οκτωβρίου 2016 με τη Βοσνία με 1-1 στο Μπίλινο Πόλιε), ακολούθησε η ήττα από το Γιβραλτάρ στο ΓΣΠ, με 3-2, στις 13 Νοεμβρίου 2016 και έπειτα η ήττα από την Εσθονία με 2-1 στο Τάλιν Αρένα, στις 25 Μαρτίου 2017. Στις 9 Ιουνίου 2017, ακολούθησε η πολύ δύσκολη ισοπαλία μαζί με το Γιβραλτάρ με 2-2, στο Φάρο της Πορτογαλίας. Στις 31 Αυγούστου 2017, στο ΓΣΠ, η Κύπρος νίκησε το Λίχτεσταϊν με ανατροπή και ενώ έχανε με 0-1 στο ημίχρονο, κατάφερε και νίκησε με 3-1. Ακολούθησε η ισοπαλία με την Εσθονία με 1-1, στις 3 Σεπτεμβρίου 2017, η ήττα από τη Βοσνία με 4-2 στις 7 Οκτωβρίου 2017 και η νίκη απέναντι στη Λετονία με 4-3 στις 10 Οκτωβρίου 2017. Στους ημιτελικούς πριν την πρόκριση κέρδισε με 2-0 την Γκάνα. Έχασε την πρόκριση μέσα στο Τσίρειο με 0-1 από την Ελβετία. Euro 2020 Στα προκριματικά του Ευρωπαϊκού Πρωταθλήματος 2020 έκανε 3 νίκες ( 0-2 απέναντι στη Λιθουανία, 2-1 απέναντι στη Σουηδία, 1-0 απέναντι στο Λουξεμβούργο), 3 ισοπαλίες ( 0-0 με την Ισπανία, 2-2 με την Ισλανδία, 1-1 με τη Γερμανία) και 4 ήττες ( 3-1 από την Ισπανία, 2-1 από την Ολλανδία, 5-2 από τη Γερμανία, 1-0 από το Λουξεμβούργο). Στα ημιτελικά κέρδισε 2-1 την Ισλανδία και προκρίθηκε στα πέναλτυ από την Αλβανία (0-0 κανονική διάρκεια, 4-3 στα πέναλτυ). Στο Πρωτάθλημα κέρδισε πρώτα τη Σερβία με 3-2, έχασε από την Αγγλία με 2-1, και κέρδισε τη Γεωργία με 1-0. Πρωτεύουσα έδρα της Εθνικής Κύπρου αποτελεί το Νέο Στάδιο Γ.Σ.Π. (Νέο Στάδιο Γυμναστικού Συλλόγου «Τα Παγκύπρια») στη Λευκωσία, χωρητικότητας 22.859 θεατών, το οποίο κατασκευάστηκε το 1999. Ως δευτερεύουσα έδρα αποτελεί το Στάδιο ΑΕΚ Αρένα στη Λάρνακα, όπως επίσης και το Στάδιο Αλφαμέγα στη Λεμεσό. Το 2005 δημιουργήθηκε ο «Σύνδεσμος Φιλάθλων Εθνικών Ομάδων Κύπρου», με σκοπό την οργανωμένη υποστήριξη των εθνικών ομάδων ποδοσφαίρου της Κύπρου. (4 Μαρτίου 2012) (4 Μαρτίου 2012) Τα χρώματα που χρησιμοποιούνται, κατά κύριο λόγο, στις εμφανίσεις της εθνικής ομάδας της Κύπρου, είναι το μπλε (ή το γαλάζιο) και το λευκό, προερχόμενα από τα εθνικά χρώματα, δηλαδή αυτά της ελληνικής σημαίας, τα οποία σε συνδυασμό με το χρώμα του χαλκού αποτελούν τα χρώματα του εμβλήματος της ΚΟΠ. Ως δευτερεύοντα ορισμένες φορές έχουν συμπεριληφθεί στις εμφανίσεις της ομάδας χρώματα όπως το κοκκινωπό χρώμα του χαλκού προερχόμενο από τη σημαία της Κύπρου και το έμβλημα της ΚΟΠ και το πράσινο που χρησιμοποιήθηκε το 2006 στα μανίκια της φανέλας πάνω σε χρυσό σχέδιο ως γραμμή συμβολίζοντας τη διαχωριστική γραμμή μεταξύ του ελεύθερου και κατεχόμενου τμήματος του νησιού. Παραδοσιακά το κύριο χρώμα στην πρώτη (εντός) φανέλα της ομάδας είναι το μπλε (παλαιότερα το γαλάζιο) και στη δεύτερη (εκτός) είναι το λευκό. Στα επιμέρους μέρη της αμφίεσης, δηλαδή το σορτς και οι κάλτσες, τις τελευταίες δεκαετίες συνηθίζεται να ακολουθούν τον παραπάνω κανόνα και να συνθέτουν ένα ολοκληρωμένο σύνολο μιας κύριας απόχρωσης, ενώ παλαιότερα οι εναλλαγές ανά μέρος του ρουχισμού ήταν πιο συχνές, και με αυτό να αποτελεί κανόνα στην πρώτη (εντός) εμφάνιση το χρονικό διάστημα από τη δεκαετία του 1980 και παλαιότερα. Πιέρος Σωτηρίου Γρηγόρης Κάστανος Φώτης Παπουλής Κωστάκης Αρτυματάς Νικόλας Ιωάννου Κωνσταντίνος Λαΐφης (αρχηγός) Μαρίνος Τζιωνής Γεώργιος Εφραίμ Λοΐζος Λοΐζου Χαράλαμπος Κυριάκου Μάριος Αντωνιάδης Ανδρόνικος Κακκουλής Δημήτρης Χριστοφή Στέλιος Ανδρέου Ιωάννης Πίττας Πάρης Ψάλτης Αντρέας Αβραάμ Βαλεντίνος Σιέλης Νεόφυτος Μιχαήλ Αντώνης Γεωργίου Ιωάννης Κούσουλος Παναγιώτης Ζαχαρίου Φάνος Κατελάρης Κωνσταντίνος Παναγή Χρίστος Σιέλης Δημήτρης Δημητρίου Άλεξ Γκόγκιτς Ματίγια Σπόλιαριτς Μάριος Δημητρίου Μάριος Ηλία Μιχάλης Ιωάννου Χρήστος Γουίλερ Κωνσταντίνος Σωτηρίου Δημήτρης Θεοδώρου Ιωάννης Κωστή Ραφαήλ Μάμας Ανδρέας Μακρής Χαράλαμπος Κυριακίδης Ανδρέας Κατσαντώνης Γιάννης Σατσιάς Ονησίφορος Ρουσιάς Ανδρέας Παναγιώτου Αναστάσιος Κίσσας Μήνας Αντωνίου Κύπρος Χριστοφόρου Νικόλας Παναγιώτου Χέκτορ Κυπριανού Βασίλης Παπαφώτης Θωμάς Ιωάννου Ιωακείμ Τούμπας Ανδρέας ΚεραυνόςΠροπονητής: Tιμούρ Κετσπάγια (από 29 Ιουνίου 2022 - σήμερα ) «Από τη μεικτή στην Εθνική Κύπρου» (PDF). Χαραυγή. 15 Οκτωβρίου 2018. σελίδες 14–15. Αρχειοθετήθηκε από το πρωτότυπο (PDF) στις 16 Οκτωβρίου 2018. Επίσημος δικτυακός τόπος της Κ.Ο.Π Η σύνθεση της εθνικής Κύπρου στο national-football-teams.com αρχείο αποτελεσμάτων 1949- στο RSSSF αρχείο συμμετοχών και σκόρερ στο RSSSF RSSSF αρχείο προπονητών 1929- στο RSSSF